
Ehitusloa andmine (26. Juuli tn 9) 
1. ASJAOLUD JA MENETLUSE KÄIK
27.07.2016.a Narva Linnavalitsuse korralduse vastuvõtmiseks laekus ehitusloa taotlus (dok. reg nr. 7379/1-16) 26. Juuli tn 9 koorikooli (ehr kood 118008152) ümberehitamiseks. 14.07.2016.a ehitusprojekt on kooskõlastatud Ida Päästekeskusega ja 01.09.2016.a arhitektuuri- ja planeerimise osakonna poolt (Ehitisregistri keskkonnas Eelnõu nr 1612271/13192, menetlus nr 
70620). 
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba 26. Juuli tn 9 koorikooli (ehr kood 118008152) ümberehitamiseks vastavalt ehitusprojektile (töö nr 09-16).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

